— З Глыбокім мы пасябравалі 3 гады назад. Сёння нашы гарады — пабрацімы. Калі на мінулым фэсце ад нашай дэлегацыі толькі адзін чалавек удзельнічаў у конкурсе баяністаў, то цяпер мы прывезлі ў Беларусь цэлых два фальклорныя ансамблі. Акрамя таго, на інвестыцыйным форуме, які таксама традыцыйна праходзіць падчас “Вішнёвага фестывалю”, у нашых бізнесменаў, якія працуюць у будаўнічай індустрыі, можа намеціцца выгадны кантракт з мясцовай дрэваапрацоўчай фірмай. Яны сур’ёзна зацікавіліся беларускімі фасаднымі вырабамі.